**TOSHKENT DАVLАT STOMАTOLOGIYA INSTITUTI**

**Institut qo’shma Kengashining 9-10 sonli majlisida koʼriladigan maʼruzalarning matni va qaror loyihalari**

**2024-yil 4-iyul**

**Kun tartibi:**

1. Bitiruvchilarning va xorijiy tillar boʼyicha Yakuniy Davlat Аttestatsiyasi natijalari

**Ma’ruzachi**: YaDА hayʼati raislari

2. 2023-2024 oʼquv yilida TDSIda olib borilgan maʼnaviy-maʼrifiy ishlar haqida hisobot

**Ma’ruzachi**: Yoshlar masalalari va maʼnaviy–maʼrifiy ishlar boʼyicha prorektor R.A.Yunusov

3. 2024-2025 oʼquv yiliga talabalarni qabul qilish boʼyicha tayyorgarlik ishlari

**Ma’ruzachi:** Qabul hayʼati masʼul kotibi R.A.Yunusov

4. TDSI akademik litseyi faoliyati va istiqbol rejalari

**Ma’ruzachi**: TDSI akademik litseyi direktori Sh.A.Mirahimova

5. TDSI oʼquv jarayonida chet-tillarini keng qoʼllash va yanada takomillashtirish chora tadbirlari toʼgʼrisida

**Ma’ruzachi:** Taʼlim sifatini nazorat qilish boʼlim boshligʼi t.f.n., dotsent M.B.Abdullayeva

6. Bitiruvchi kurs magistrlari dissertatsiyalarining bajarilish holati

**Ma’ruzachi:** Magistratura bo’limi boshlig’i t.f.d., dotsent M.A.Xalmatova

7. Professor o’qituvchilarni tanlov asosida saylash.

8. Oʼquv-uslubiy ishlarni tasdiqlash.

9. Turli masalalar

**1-masala.** Bitiruvchilarning va xorijiy tillar boʼyicha Yakuniy Davlat Аttestatsiyasi natijalari

**Ma’ruzachi**: YaDА hayʼati raislari

**BITIRUVCHILARNING VA XORIJIY TILLAR BOʼYICHA YAKUNIY DAVLAT АTTESTATSIYASI NATIJALARI**

Toshkent Davlat Stomatologiya Institutida yakuniy davlat attestatsiyasini o‘tkazishda- Oliy ta’lim muassasalarida yakuniy davlat attestatsiyasini vazirlikning 2009 yil 22 maydagi 160-sonli buyrug‘i bilan tasdiqlangan “O‘zbekiston Respublikasi oliy ta’lim muassasalarida bitiruvchilarning yakuniy davlat attestatsiyasi to‘g‘risida Nizom” iga amal qilindi.

Bunga ko‘ra TDSIning 2 fevral 2023yildagi 30/AF-sonli buyrug‘i asosida yakuniy davlat attestatsiyasi o‘z ishini boshladi.Talabaning umumiy bahosi quyidagilardan: dekanat attestatsiyasidagi baho talabaning umumiy 5 yillik bahosidan 20% ni, 1 – bosqichda – test nazorati usuli – 20% ni, 2 – bosqichda amaliy ko‘nikmalarni aniqlash (OSCE) usulida o‘tkazilib, 60% ni tashkil etdi.

TDSI 5-kurs bitiruvchi talabalar bilan 2024 yil 23 aprel oyida TDSI rektori, professor Xaydarov N.K., o‘quv va tarbiyaviy ishlar bo‘yicha prorektor, dotsent Baymakov S.R., mutaxassislik fanlar bo‘yicha Davlat attestatsiya komissiyasining raisi Gulyamov S.S., 2024 yil 20 aprelda halq tabobati yo‘nalishi bo‘yicha DAK raisi Ergasheva N.O.. bilan uchrashuvlar o‘tkazildi. Bu uchrashuvlarda stomatologiya fakulteti dekani, v.b. Yunusova D.M., bolalar stomatologiyasi fakulteti dekani, Muqimov O.A., dekan muovinlari S.Yu.Ro‘zieva., Meliqo‘ziev T.Sh. va kafedra mudirlari va professor- o‘qituvchilari ishtirok etishdi.

Davlat attestatsiyasini o‘tkazish to‘g‘risidagi Nizom bilan talabalar tanishtirildi. Kafedralarda darslardan tashqari maslahat kunlari jadvali uyushtirildi.

2023 – 2024 o‘quv yilida bitiruvchilar – fakultetlar kesimida:

* **Stomatologiya fakultetida -729 nafar talaba,** shulardan: 67 nafar grant va 662 nafar kontrakt(TDSI buyrug‘i asosida 26 nafar va 1 nafar talaba akadem tatil olib, talabalar safidan chetlashtirildi.Ruyxat ilova qilinadi)
* **Bolalar stomatologiya fakultetida -127 nafar talaba,** shulardan: 28 ta grant va 99 ta kontrakt (shulardan 1 nafar talaba – Sultonov U.K. TDSI 20.03.2024 yildagi № 108/TB buyruq asosida)
* **halq tabobati fakulteti -24 nafar talaba,** shulardan: 10 ta grant va 14 ta kontrakt(TDSI buyrug‘i asosida 4 nafar talaba talabalar safidan chetlashtirildi.Ruyxat ilova qilinadi)**.**
* **Xalqaro ta’lim fakultetida-51 nafar talaba**ni tashkil etadi.

 17-20 may hamda 15 iyundagi Davlat Attestatsiyasining fakultet bosqichiga bakalavriat kursini to‘liq bajargan talabalar kiritildi.

**2023 – 2024 o‘kuv yilida stomatologiya yo‘nalishi fakultetlari bitiruvchilarining fakultet attestatsiya natijalari.**

**Jadval №1**

 **Fakultetlar kesimida**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Fakultet** | **Talaba soni** | **5** | **%** | **4** | **%** | **3** | **%** | **2** |
| **Stomatologiya** | **729** | **12** | **1,6** |  **496** | **68,0** | **221** | **30,4** | **-** |
| **Bolalar stomatologiya** | **127** | **1** | **0,1** | **67** | **52,7** | **60** | **47,2** | **-** |
| **Halq tabobati** | **24** | **9** | **37,5** | **13** | **54,2** | **2** | **8,3** |  |
| **JAMI** | **880** | **12** | **1,74** | **571** | **82,9** | **106** | **15,4** | **-** |

 Davlat attestatsiyasining mutaxassislik fanlari bosqichi, test nazoratiga talabalarning barchasi Toshkent Davlat Stomatologiya Institutining 10 iyun 2024 yildagi № 232/Tb (ST), 8 iyun 2024 yildagi №299/TB(BS) va 20 iyun 2024 yildagi №252/TB(Xalq tabobati), hamda 22 iyun 2024 yildagi 256/TB(XT) sonli buyruqlari bilan kiritildi.

 10-11 iyun kunlari (ST va BS) va 20 iyun (Halq tabobati) va Toshkent Davlat stomatologiya institutining test markazida test shaklidagi DAK bosqichi, va 12-15 iyun kunlari (St va BS) va 21 iyun kunlari (Halq tabobati) OSKE bosqichi o‘tkazildi.

 **Davlat attestatsiyasida mutaxassislikning 1-bosqichida olingan**

**natijalar quyidagidan iborat (test nazorati)**

**Fakultetlar kesimida**

 **Jadval №3**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **fakultet** | **Talaba soni** | **5** | **%** | **4** | **%** | **3** | **%** | **2** | **%** |
| **Stomatologiya** | **729** | **186** | **25,5** | **354** | **48,5** | **189** | **26,0** | **-** | **-** |
| **Bolalar stomatologiya** | **127** | **50** | **39,3** | **64** | **50,4**  | **14** | **10,3** | **-** | **-** |
| **Xalq tabobati** | **24** | **-** | **-** | **14** | **58,4** | **10** | **41,6** | **-** | **-** |
| **JAMI** | **880** | **299** | **43,4** | **271** | **39,3** | **119** | **17,3** | **-** | **-** |

Davlat attestatsiyasining keyingi bosqichi –talabalarni amaliy tayyorgarligi va ko‘nikmalarini aniqlash OSCE usulida 13-15 iyun kuni o‘tkazildi. Bunda 6 ta stansiya tashkil etilib, ulardan 6 tasida talaba savolga mustaqil javob berib, amaliy ko‘nikmalarni ko‘rsatib berdi. Amaliy ko‘nikmalarni baholashda muloqotni eng oz miqdorda bo‘lishi, talabalar bilimini ob’ektiv baholanishini ta’minlab berdi. Hamma stansiyalarda jihozlar yetarli bo‘ldi. Har bir stansiyaga 3 daqiqa vaqt ajratildi.Uning natijalari quyidagi jadvalda keltirilgan.

# **OSCE usulida yakuniy nazorat natijalari**

**Jadval № 4**

**Fakultetlar kesimida**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **fakultet** | **Talaba soni** | **5** | **%** | **4** | **%** | **3** | **%** | **2** | **%** |
| **Stomatologiya** | **729** | **138** | **18,9** | **488** | **67** | **103** | **14,1** |  |  |
| **Bolalar stomatologiya** | **127** | **56** | **44,1** | **66** | **52,0** | **5** |  **3,9** | **-** | **-** |
| **Halq tabobati** | **24** | **8** | **33,3** | **13** | **54,2** | **3** | **12,5** |  |  |
| **Xalqaro ta’lim** | **51 \*** | **4** | **7,8** | **47** | **92,2** | **-** | **-** | **-** | **-** |
| **Jami** | **931** | **206** | **22,1** | **614** | **66,0** | **121** | **12,9** |  |  |

**Izoh:\*-** Qozog‘iston Respublikasi M.Ospanov nomidagi “G‘arbiy-Qozog‘iston tibbiyot universiteti”da –83 nafar talaba ta’lim olib, imtihonini ushbu universitetda muvaffaqiyatli topshirishdi.

Rossiya Federatsiyasi Privoljsk tadqiqot tibbiyot universitetida – **51 nafar** talaba ta’lim oldi va YaDA imtihonini TDSIda muvaffaqiyatli topshirishdi.

**Talabalarning mutaxassislik fanidan Yakuniy Davlat Attestatsiyasi**

**nazoratidan umumiy olgan natijalari.**

**Jadval № 5**

**Fakultetlar kesimida**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **fakultet** | **Talaba soni** | **5** | **%** | **4** | **%** | **3** | **%** | **2** | **%** |
| **Stomatologiya** | **729** | **138** | **18,9** | **488** | **67** | **103** | **14,1** |  |  |
| **Bolalar stomatologiya** | **127** | **56** | **44,1** | **66** | **52,0** | **5** |  **3,9** | **-** | **-** |
| **Halq tabobati** | **24** | **8** | **33,3** | **13** | **54,2** | **3** | **12,5** |  |  |
| **Xalqaro ta’lim** | **51 \*** | **14** | **27,5** | **35** | **68,6** | **2** | **3,9** | **-** | **-** |
| **Jami** | **931** | **216** | **23,2** | **602** | **64,7** | **113** | **12,1** |  |  |

**Umumiy attestatsiya natijalari**

**“5” - 115 (13,1 %),**

**“4”- 654 (74,3 %),**

**“3”-111 (12,6%)**

**Imtiyozli diplom oladigan talabalar:**

 **–8 nafar:**

**Stomatologiya fakulteti:**

-Irisboeva Feruza Faxriddin qizi
-Nematullaeva Zulfiyaxon Shuxratjon qizi
-Patxiddinova Malohat Sharofiddin qizi
-Kim Viktoriya Igorevna
-Alimuhamedova (Maxsudova) Maftuna Mirsaid qizi
-Sayfieva Farangiz Farxodovna Olimjonov Kamron Jasur ugli

Shakirova Diyora Faxriddinovna
-Alimuxammedova Kamila G‘anijonovna

H**alqaro talim fakulteti 4 nafar :**
**-**Asanova Alina Tefukovna
- Dalova Sabina Kamolitdinovna
- Sadikova Lola Djavlonbek qizi
- Alimuxamedova Sabina Shuxratbekovna

**Yakuniy Davlat Attestatsiyasini bosqichidan o‘ta olmagan talabalar Yo‘q!**

Toshkent Davlat Stomatologiya Institutining Davlat attestatsion komissiyasi tomonidan 2024 yil

 Stomatologiya fakulteti talabalari:

* Budjet - 249/TB, 15.06.2024 yil
* Kontrakt - 250/TB, 15.06.2024 yil,

 Bolalar stomatologiyasi fakulteti talabalari

* Budjet - 247/TB, 14.06.2024 yil
* Kontrakt - 248/TB, 14.06.2024 yil

 Halq tabobati fakulteti talabalari

* Budjet uchun №254 TB 22.06.24,
* Kontrakt uchun №255 TB 22.06.24 yil

 Xalkaro ta’lim fakulteti:

* №257/TB, 24.06.2024 yil talabalar safidan chiqarildi

2023-2024 o‘kuv yilida jami 931 nafar bitiruvchilarga o‘z mutaxassislik yo‘nalishlari bo‘yicha diplom berilishiga qaror qilindi.

Xulosa qilib aytganda, Davlat Attestatsiyasini o‘tkazish bo‘yicha quyidagi takliflarni bildirishimiz mumkin:

* O‘zbekiston tarixi.Milliy istiqlol g‘oyasi.O‘zbekistonni rivojlantirish strategiyasi bo‘yicha talabalarni og‘zaki DAK bosqichiga e’tiborni yanada kuchaytirish lozim.
* Talabalarni mutaxasislik fanlari bo‘yicha DAKga tayyorlash uchun alohida reja ishlab chiqish va o‘quv yili davomida bosqichma-bosqich tayyorlab borishni yo‘lga qo‘yish darkor.
* Talabalarning amaliy ko‘nikmalarni bajarishda klinik protokolga asoslanish kerak.
* Kasalliklarga mustaqil ravishda tashxis qo‘yish va davolash taktikasini tanlashda mantiqiy fikrlash, tekshiruv natijalari va shikoyatlarni to‘g‘ri tahlil qilishni yanada o‘rgatishga yanada ko‘proq e’tibor berish shart.
* Yuqorida ko‘rsatilgan ishlarni amalga oshirilishida, tasdiqlangan “Diagnostika va davolash standartlari”ga, klinik protokolga qat’iy amal qilinishini ta’minlash zarur.
* Talabalarning bitiruvdan so‘ng, mustaqil amaliyot boshlashida birlamchi tibbiyot tizimi sharoitida faoliyat yuritishlari uchun zaruriy me’yoriy hujjatlar bilan amaliy mashg‘ulotlarda tanishtirib borish kerak.

**2-masala:** 2023-2024 oʼquv yilida TDSIda olib borilgan maʼnaviy-maʼrifiy ishlar haqida hisobot

**Ma’ruzachi**: Yoshlar masalalari va maʼnaviy–maʼrifiy ishlar boʼyicha prorektor R.A.Yunusov

**2023-2024 OʼQUV YILIDA TDSIDA OLIB BORILGAN MAʼNAVIY-MAʼRIFIY ISHLAR HAQIDA HISOBOT**

Toshkent davlat stomatologiya instituti O‘zbekiston Respublikasi Prezidentining 2014 yil 22 iyuldagi PQ-2215–sonli Qarori asosida tibbiyot sohasida yuqori malakali kadrlarni tayyorlash maqsadida tashkil etilgan.

TDSI O‘zbekiston Respublikasi Prezidentining 2017-yil 28-iyuldagi “Ma’naviy-ma’rifiy ishlar samaradorligini oshirish va sohani yangi bosqichga ko‘tarish to‘g‘risida”gi PQ–3160-sonli qarori va O‘zbekiston Respublikasi Oliy va o‘rta maxsus ta’lim vazirining 2017-yil 31-iyuldagi “Oliy ta’lim muassasalarida ma’naviy-ma’rifiy ishlarni takomillashtirishga doir Nizomlarni tasdiqlash to‘g‘risida”gi 526-sonli buyrug‘i asosida “Ma’naviyat va ma’rifat” bo‘limi o‘z faoliyatini olib boradi.

Toshkent davlat stomatologiya institutida hozirda kunda jami **5956 nafar** talaba kunduzgi ta’lim shaklida tahsil olayotgan bo‘lib, Shundan ularning **3847 nafari
(64,5 %)** o‘z uyidan, **2109 nafari (35,5%)** viloyatlardan va xorijiy davlatdan kelib tahsil olishadi.

Viloyatlardan va xorijiy davlatdan kelib tahsil oluvchi ushbu **2109 nafar** talabalarning **1727 nafarini** (29 %) Ijarada yashovchi talabalar, **382 nafarini** TTJda yashovchi talabalar tashkil etadi.

2023/2024-o‘quv yili uchun Ma’naviy-ma’rifiy yo‘nalishdagi ish rejalar institut rektorining 2023-yil 12-avgustdagi 271/AF-sonli buyrug‘i bilan tasdiqlangan.

Mazkur yillik ish reja asosida ma’naviyat bo‘limi, fakultetlar hamda kafedralarning ma’naviy-ma’rifiy yo‘nalishdagi ish-rejalari ishlab chiqilib, ma’naviy-ma’rifiy tadbirlar ushbu reja asosida olib boriladi.

 Shuningdek, O‘zbekiston Respublikasi Prezidenti Administratsiyasinng 2024 yil
13 apreldagi №03-PA 1-5357-sonli xati asosida 2024/2025 o‘quv yilidan boshlab Oliy ta’lim muassasalarining ma’naviy-ma’rifiy yo‘nalishdagi faoliyatini baholash bo‘yicha reytingi ishlab chiqildi hamda vazirlik tomonidan mazkur reyting bo‘yicha oliy ta’lim muassasalarining faoliyati baholab boriladi.

Institutda hozirda **5 ta fakultet** va **36 ta kafedra** mavjud bo‘lib, asosiy shtatda 405 nafar ortiq professor-o‘qituvchilar faoliyat olib bormoqda. Ilmiy salohiyat 71 foiz. O‘rtacha yosh – 41,5 yosh.

 Ma’naviy-ma’rifiy va tarbiyaviy ishlar samaradorligini oshirish maqsadida
**20 nafar** tyutorlar, **5 nafar** Yoshlar bilan ishlash bo’yicha dekan o‘rinbosarlari,
**5 nafar** xotin-qizlar qo‘mitasi a’zolari, **36 nafar** kafedralar xodimlari ma’naviy va ma’rifiy ishlarga jalb qilingan. Shuningdek, ushbu yo‘nalishdagi ishlarga **Yoshlar masalalari bo‘yicha rektor maslahatchisi**, institut **psixologi**, **2 nafar** **profilaktika inspektori** hamda institut **Yoshlar ittifoqi** yaqindan ko‘mak ko‘rsatib kelmoqda.

Toshkent davlat stomatologiya institutida ma’naviy-ma’rifiy ishlar “Ma’naviy ma’rifiy ishlar tizimini tubdan takomillashtirish chora-tadbirlari to‘g‘risida” O‘zbekiston Respublikasi Prezidentining 2021-yil 26-martdagi PQ-5040-son qarori, Mahallalarda yoshlar bilan ishlash tizimini tubdan takomillashtirish chora-tadbirlari to‘g‘risida O‘zbekiston Respublikasi Prezidentining 2022-yil 19-yanvardagi
PQ-92-son qarori hamda Prezident Shavkat Mirziyoyev raisligida 2023-yil 22-dekabr kuni bo‘lib o‘tgan Respublika Ma’naviyat va ma’rifat kengashining kengaytirilgan yig‘ilishida belgilangan vazifalar asosida olib boriladi.

Institutning ma’naviy–ma’rifiy ishlar rejalari tashkiliy ishlar, ma’naviy barkamol mutaxassislarni tayyorlashda tarbiyaviy ishlar ustuvorligini ta’minlash, jamoada umumiy va pedagogik madaniyatni oshirishga qaratilgan ma’naviy–ma’rifiy ishlar, O‘zbekiston mustaqilligi prinsiplariga sadoqatli hamda jamiyat taraqqiyotiga munosib hissa qo‘shishga qodir shaxsni shakllantirish borasida ota–onalar, mahallalar, davlat va jamoat tashkilotlari bilan hamkorlikni kuchaytirish, ma’naviy–ma’rifiy ishlarning metodik ta’minoti, gumanitar va ijtimoiy–iqtisodiy fanlarning o‘quv–uslubiy asosini takomillashtirish, ma’naviy–ma’rifiy ishlarga mas’ul xodimlar malakasini oshirishda ularning faoliyatini takomillashtirish, milliy qadriyatlar va an’analar, ajdodlarimizning boy madaniy merosini targ‘ib etish, milliy bayramlar, tarixiy sanalar, buyuk ajdodlar tavalludini nishonlash, ommaviy axborot vositalarida targ‘ibot–tashviqot ishlari, yoshlarning bo‘sh vaqtlarini mazmunli tashkil etish, talabalar turar joylarida yashovchi hamda ijarada turuvchi talabalar bilan olib boriladigan ma’naviy–ma’rifiy ishlar, ijtimoiy himoya tadbirlari yo‘nalishlaridan iborat.

Toshkent davlat stomatologiya instituti tasarrufida hozirda **2 ta:** Yashnobod tumani S.Mashhadiy ko‘chasi 217-uyda joylashgan 1-TTJ (sig‘imi 132 o‘rin) hamda Mirzo Ulug‘bek tumani Qorasu-1 mavzesida joylashgan 2-TTJ (sig‘imi 400 o‘rin) mavjud bo‘lib ushbu turar joylar **jami 532 nafar** talaba qamrab olish imkoniyatiga ega.

Talabalarni moddiy va ijtimoiy qo‘llab-quvvatlash maqsadida o‘quv yili davomida **46 nafar** talabaga moddiy yordam, **57 nafariga moddiy rag‘bat** ajratildi, Talabalar turar joyida yashovchi **41 nafar** talaba TTJ to’lovlaridan ozod qilindi, **918 nafar** ijarada yashovchi talabaga ijara summasining bir qismi (340 ming so‘mgacha) to‘lovlari, shuningdek, **31 nafar** talabaning kontrakt shartnoma mablag‘larining bir qismi mahalliy hokimliklar, homiylar hamda institut mablag‘lari hisobidan to‘lab berildi.

O‘zbekiston Respublikasi Prezidentining 03.05.2019-yildagi PQ-4307-son qarori hamda Prezident rahbarligida 2021-yil 19-yanvar kuni Respublika Ma’naviyat va ma’rifat kengashining vedioselektor tarzida o‘tkazilgan 3-son bayoni ijrosini ta’minlash maqsadida 2021-yilning 6-fevralidan institut **13 nafar a’zo**dan iborat Ma’anviyat va ma’rifat kengashi tashkil etilib, faoliyat yuritmoqda.

Oliy ta’lim, fan va innovatsiyalar vazirligining “Oliy taʼlim muassasalarida maʼnaviy-maʼrifiy, tarbiyaviy va sport sohasidagi ishlarni yanada takomillashtirish to‘g‘risida” 2023 yil 23 iyundagi 23-q/q-sonli qo‘shma qarori asosida TDSI rektorining 2023 yil 12 avgustdagi 271/AF-sonli buyrug‘i bilan Toshkent davlat stomatologiya instiutining namunaviy Odob-axloq kodeksi va **17 nafar a’zo**dan iborat Odob-axloq komissiyasi o’z faoliyatini olib bormoqda.

Sog’liqni saqlash vazirining “Tibbiyot xodimlarining odob-axloq Kodeksini tasdiqlash haqida” 2022-yil 24-martdagi 88-sonli hamda Toshkent davlat stomatologiya instituti rektorining 2022-yil 17-maydagi 180/AF-sonli buyruqlari asosida Toshkent davlat stomatologiya institutida faoliyat yuritayotgan xodimlar hamda talabalarning odob-axloq qoidalari tasdiqlangan.

Birinchi kursga qabul qilingan har bir talabaga o‘quv yili boshida Institut ichki tartib va odob axloq qoidalari tanishtirib o‘tiladi hamda tanishtirish varaqasiga imzo qo‘ydiriladi.

Bundan tashqari, Toshkent davlat stomatologiya instituti Koordinatorlar guruhi tashkil etilgan bo’lib, u Oliy ta’lim, fan va innovatsiyalar vazirligining 2023-yil
29-martdagi 6-q/q-sonli qo‘shma qarori bilan, institut rektorining buyrug‘i asosida tashkil etilgan. Koordinatorlar soni **12 nafar**.

Vazifalari: Boshlang‘ich tashkilotning asosiy maqsadi oliy ta’lim muassasasida talaba-yoshlarning huquq va manfaatlarini himoya qilish, ularni ma’naviy-mafkuraviy dunyoqarashini mustahkamlash, iqtidorli yoshlarni har tomonlama qo‘llab-quvvatlash va ijtimoiy faolligini oshirish, bo‘sh vaqtlarini mazmunli tashkil etish, talaba-yoshlar tashabbuslarini amalga oshirishga ko‘maklashishdan iborat

Shuningdek, Toshkent davlat stomatologiya instituti “Qalqon” guruhi ham tashkil etilgan. Institut “Qalqon” guruhi Oliy ta’lim, fan va innovatsiyalar vazirligining
2023-yil 28-avgustdagi 30-q/q-sonli qo‘shma qaroriga asosan TDSI rektorining
2023-yil 26-sentabrdagi 342/AF-sonli buyrug‘i asosida tashkil etilgan. Jamoatchilik guruhi **11 nafar doimiy a’zo**dan iborat hamda barcha zaruriy vositalar bilan ta’minlangan.

Vazifalari: Jamoatchilik guruhining asosiy vazifalari talaba-yoshlarning institutga qarashli barcha hududlar va uning atrofida jamoat tartibini saqlash, ijtimoiy tarmoqlarda tarqalayotgan axborot hurujlariga qarshi kurashish, institutning ichki tartib qoidalari, “Odob-axloq kodeksi” talablariga rioya etilishiga ko‘maklashishdan iborat.

Institutda belgilangan ichki tartib-qoidalarga talabalar tomonidan rioya qilinishi bo‘yicha doimiy nazorat o‘rnatilgan bo‘lib, joriy o‘quv yili davomida Ichki tartib-qoidalarga amal qilmagan **16 nafar** talabaga **Qattiq Xayfsan**, **3 nafar** talabaga **Ogohlanirish** berildi, institut ichki tartib-qoidalarini qo’pol ravishda buzgan **5 nafar** talaba kursdan-kursga qoldirildi.

Institutda ijtimoiy psixologik holatini yaxshilash hamda ijtimoiy himoyaga muhtoj, imkoniyati cheklangan nogironligi bor talabalarga, psixik taraqqiyotidagi, xulqidagi nuqsonlarni oldini olish maqsadida talabalar psixologik portreti shakllantirildi, “sung” metodikasi bo‘yicha so‘rovnomalar o‘tkazilib og‘ir depressiya aniqlangan talabalar va ularning ota-onalari bilan suhbat olib borilidi hamda talabalarning ruhiy holati yaxshilanishiga erishildi, talabalar psixologik xolatini yaxshilash hamda suitsitning oldini olish va boshqa turli mavzularda **21 marotaba** va institutga biriktirilgan maktab va mahallalarda **9 martaba** uchrashuv va davra suhbatlari olib borildi. Shuningdek mahallalardan biriktirilgan qizil toifadagi **29 nafar** yoshlar bilan psixologik konsultatsiyalar olib borilmoqda

**5 ta muhim tashabbus**ni ijrosini ta’minlash hamda iqtidorli talabalarda ilmiy ko‘nikmalarni rivojlantirib borish maqsadida kafedralarda talabalar ilmiy jamiyatlari va **47 ta** fan va kasbiy to‘garaklari tashkil etilgan hamda **“Shifo” talabalar teatr studiyasi**, **“Talabalar ashula va raqs ansambli”**, **“Quvnoqlar va zukkolar”**, **“Zakovat”** intellektual klubi tashkil etilgan bo‘lib o‘z faoliyatini olib bormoqda.

Shu bilan birga, talabalarning darslardan bo‘sh vaqtini mazmunli tashkil etish maqsadida, Toshkent shahrida joylashgan madaniyat muassasalari Satira teatri, Muqumiy teatri, O‘zbekiston davlat drama teatri, Alisher Navoiy nomidagi kinosaroy, Adiblar xiyoboni, Qatag‘on qurbonlari davlat muzeyi, G‘alaba bog‘i, Sog‘liqni saqlash muzeyiga muntazam ravishda tashriflar uyushtirib borilmoqda.

Bundan tashqari institut Talabalar turar joyida ham Yoshlar bilan ishlash, ma’anaviyat va ma’rifat bo‘limi, Institut Yoshlar ittifoqi, hamkorligida Karaoke, institutda tashkil etilgan **“Shifo”** talabalar teatr studiyasining teatr tomoshalari hamda Kinotaqdimotlar muntazam ravishda o‘tkazib kelinmoqda.

Yoshlarni jismoniy chiniqtirish, ularning sport sohasida qobiliyatini namoyon qilishlari uchun zarur sharoitlar **maqsadida institut Medik-sport majmuasida 7 ta:** mini-futbol, badminton, sheyping, og‘ir atletika, stol tennisi, voleybol, shaxmat-shashka to‘garaklari tashkil etilgan.

Talabalar o‘rtasida kompyuter texnologiyalari va internetdan samarali foydalanishni tashkil etish maqsadida ham 2 ta to‘garak tashkil etilgan hamda ushbu yo’nalishda ham talabalar o’rtasida kibersport musobaqalari o‘tkazib kelinmoqda.

Yoshlar ma’naviyatini yuksaltirish, ular o‘rtasida kitobxonlikni keng targ‘ib qilish bo‘yicha institut Semulatsion markazi joylashgan kutubxonada 4-xona va Talabalar turar joylarida to‘garak xonalari tashkil etilgan. Shuningdek, institutning
1-3 kurs barcha talabalari **Alisher navoiy nomidagi Milliy kutubxonaga a’zo qilingan**.

Shu bilan birga, institut hududida Yoshlar bilan ishlash, ma’naviyat va ma’rifat bo‘limi hamda Axborot-resurs markazi hamkorligida kitob savdosi bilan shug‘ullanuvchi tadbirkorlarni jalb qilgan holda **9 marotaba** kitob yarmarkasi tashkil etildi, Institut kutubxonasida va TTJda **8 marotaba kitobxonlik tadbirlari** o‘tkazildi.

Joriy o’quv yili davomida institut tomonidan 1**-tashabbus doirasida 197 ta,
2-tashabbus doirasida 43 ta, 3-tashabbus doirasida 13 ta, 4-tashabbus doirasida 17 ta** tadbirlar tashkil etildi.

O‘zbekiston Respublikasi Oliy ta’lim, fan va innovatsiyalar vazirining 17.04.2024-yildagi 122-sonli buyrug‘i asosida hamda yoshlarni kitob mutolaasiga jalb etish, badiiy savodxonlik darajasini oshirish orqali ularni vatanparvarlik va yurtimiz kelajagiga daxldorlik ruhida tarbiyalashga qaratilgan “Ma’rifat ulashib” loyihasi doirasida Toshkent davlat stomatologiya institutiga Toshkent shahri Yashnobod tumanidan 5 ta: 23-155-156-170-216-maktablar, 6 ta mahalla; Qashqadaryo viloyatidan G‘uzor tumani 38 ta maktab, 38 ta mahalla; Sirdaryo viloyati Oqoltin tumanidan 17 ta maktab, 13 ta mahallalar biriktirilgan.

Shuningdek, “Ma’rifat ulashib” loyihasi targ’ib qilinib, loyiha doirasidagi tadbirlarni yuqori saviyada tashkil etilishiga erishish maqsadida taniqli adib va yozuvchilar- Umida Abduazimova, Islom Hamroyev hamda Adiba Umirovalar bilan hamkorlik qilinib, ushbu adiblar ishtirokida institut talabalari, mahallalar va maktablarda o‘quvchilar va mahalla yoshlari o‘rtasidagi uchrashuvlar, “Munozara” klubi munozaralari, “Zakovat” intellektual o‘yinlari, mushoira kechalari, “Yashil makon” loyihasi doirasida ko‘chat ekish tadbirlari, gulxan atrofida suhbat, “Eng yaxshi insho” tanlovlari tashkil etildi

Oliy ta’lim, fan va innovatsiyalar vazirligi hamda Ichki ishlar vazirligining qo‘shma qaroriga asosan TDSIning tegishli buyrug‘i bilan haftaning har payshanbasi profilaktika kuni etib belgilangan. 2023/2024-o‘quv yili davomida huquqiy-targ‘ibot va jinoyatchilikni oldini olishga qaratilgan **84 dan ortiq tadbirlar**, seminarlar, ochiq muloqot va davra suhbatlari tashkil etildi.

O‘tkazilgan tadbirlar to‘g‘risidagi bayonnomalar rasmiylashtirilib, ma’lumot ko‘rinishida veb saytga joylashtirib borilgan.

 **Ular quyidagicha:**

* Jinoyatchilikning oldini olishga qaratilgan **18 marotaba,**
* Korrupsiyaga qarshi kurashish bo‘yicha **16 marotaba**,
* Odam savdosiga qarshi kurashish bo‘yicha **4 marotaba**,
* Huquqiy savodxonlik bo‘yicha **9 marotaba**,
* Yo‘l harakati xavfsizligi bo‘yicha **7 marotaba,**
* OITS va Giyohvandlikka qarshi kurashish bo‘yicha **7 marotaba,**
* Diniy ekstremizm va terrorizmga qarshi kurashish bo‘yicha **14 marotaba**

Bundan tashqari **“Axborot va murabbiylik soati”** mashg‘ulotlarida ham mazkur yo‘nalishlarda suhbatlar olib borilmoqda.

Shu bilan birga, yurtimizda amalga oshirilayotgan siyosiy islohotlarni talabalar e’tiboriga yetkazib borishga qaratilagan **80 marotabadan ortiq** targ‘ibot tadbirlari o’tkazildi.

Institutga Yashnobod tumanidagi **5 ta:** 23-170-155-156-216-umumta’lim maktab biriktirilgan bo’lib hozirda o‘quvchilar va pedagoglar uchun kasbga yo‘naltirish bo‘yicha uchrashuv, davra suhbatlari va o‘quvchilar bo‘sh vaqtini mazmunli tashkil etishga qaratilgan Zakovat musobaqalari, ma’naviy-ma’rifiy va sport yo’nalishlarida jami **78 marotaba** tadbirlar tashkil etildi.

Shuningdek, Toshkent davlat stomatologiya institutiga Yashnobod tumanidagi “Asalobod”, “Jarqo‘rg‘on”, “Jo‘rabek”, “Yangi davr” MFYlaridagi **29 nafar yosh** biriktirilgan. Ushbu yoshlarning imkoniyat va istaklari hamda ehtiyojlaridan kelib chiqib, ularning muammolarini hal qilish va bo‘sh vaqtlarini mazmunli tashkil etish bo‘yicha ishlar olib borilmoqda

**TAKLIFLAR**

1. Fakultet Yoshlar bilan ishlash bo‘yicha dekan o‘rinbosarlari tomonidan fakultetlar hamda kafedralarda o‘zlarining tashabbuslari bilan yoshlar tarbiyasiga oid o‘tkaziladigan tadbirlar sonini va sifatini oshirish.
2. Talabalar barcha turdagi o‘quv mashg‘ulotlari (ma’ruza, amaliy, seminar, sikl, amaliyotlar va b.), shuningdek, qayta topshirish, sinovlar, imtihonlar jarayonlarida belgilangan o‘quv formasida (hamma uchun – xalat va kalpachok, o‘g‘il bolalar - soqol olingan) ishtirok etishida fakultet hamda kafedra professor-o‘qituvchilari mas’ul etib belgilash.
3. 2024-2025-o‘quv yilidan Yoshlar bilan ishlash bo‘yicha dekan o‘rinbosarlari
1-5 kurs talabalar bilan uchrashuvlari bo‘yicha alohida reja-grafigi ishlab chiqib, talabalarni Odob-ahloq kodeksi bilan tanishtirish hamda yoshlarni vatanparvarlik ruhida tarbiyalash maqsadida talabalarning qiziqishlaridan kelib chiqib fakultetda tadbirlar tashkil etish.
4. Institut hududida tamaki istemolini taqiqlovchi e’lonlar doskasini, hodimlar va talabalar gavjum joylarga o‘rnatish, tamaki mahsulotlarini iste’mol qilishga barham berish chora-tadbirlarini kuchaytirish.

**3-masala:** 2024-2025 oʼquv yiliga talabalarni qabul qilish boʼyicha tayyorgarlik ishlari

**Ma’ruzachi:** Qabul hayʼati masʼul kotibi R.A.Yunusov

**4-masala:** TDSI akademik litseyi faoliyati va istiqbol rejalari

**Ma’ruzachi**: TDSI akademik litseyi direktori Sh.A.Mirahimova

**TDSI AKADEMIK LITSEYI FAOLIYATI VA ISTIQBOL REJALARI**

 Toshkent davlat stomatologiya instituti akademik litseyi o‘z faoliyatini 2022-2026 yillarga mo‘ljallangan rivojlantirish chora-tadbirlar dasturi, litseyning 2019-2030 yillarga mo‘ljallangan istiqbol rejasi, shuningdek, O‘zbekiston Respublikasi Prezidentining 2020 yil 3 dekabrdagi “Iqtidorli yoshlarni saralab olish tizimi va akademik litseylar faoliyatini takomillashtirish chora-tadbirlari to‘g‘risida”gi 4910-son qarori yuzasidan TDSIning akademik litsey o‘quv, ma’naviy va moliyaviy-xo‘jalik ishlarini rivojlantirish yuzasidan yo‘l xaritasi asosida amalga oshirib kelmoqda.

Akademik litsey o‘quvchilari kontingenti 2023-2024 o‘quv yili Jami o‘quvchilar soni 292 nafar shulardan 1-kurslarda 163 nafar, o‘zbek ta’lim tili bo‘yicha 114 nafar, rus ta’lim bo‘yicha jami o‘quvchilar soni 49 nafar, 2- kurs jami o‘quvchilar soni 129 nafar, o‘zbek ta’limi bo‘yicha 83 nafar , rus ta’lim tili bo‘yicha 46 nafar.

Toshkent davlat stomatologiya instituti akademik litseyi o‘qituvchilari salohiyati; Jami o‘qituvchilar soni 26 nafar bo‘lib, shundan fan nomzodlari 5 nafar, bosh o‘qituvchi 10 nafar, yetakchi o‘qituvchi 7 nafar, katta o‘qituvchi 6 nafar, oliy ma’lumotli o‘qituvchi 3 nafarni tashkil qiladi.

TDSI ning “O`zbek tili va pedagogika” kafedrasi bilan hamkorlikda “O`zbek tili fanidan glossariy-tayanch atamalar, tarqatmalar, testlar va nazorat materiallari ” nomli o`quv uslubiy qo`llanma yaratildi.

TDSI ning “Biofizika va axborot texnologiyalari” kafedrasi bilan hamkorlikda “Fizika fanini tibbiy bilimlar asosida o`qitish” nomli uslubiy qo`llanma yaratildi.

Oliy ta`lim muassasasalar tasarrufidagi o‘rta maxsus va professonal ta’lim muassasalarining o‘quvchilarini “Rektor stipendiyasi” bilan rag`batlantirish joriy etilgan. 2023-2024 o`quv yilida akademik litseyning 2-bosqich o‘quvchisi Zaydullin Asad “Rektor stipendiyasi” ga sazovor bo‘ldi
 O‘zbekiston Respublikasi Prezidentining 2020 yil 3 dekabrdagi “Iqtidorli yoshlarni saralab olish tizimi va akademik litseylar faoliyatini takomillashtirish chora-tadbirlari to‘g‘risida”gi PQ-4910-sonli qarori asosida akademik litseyni rivojlantirishga qaratilgan “Yo‘l xaritasi”ning 7-bandiga asosan o‘qishda alohida a’lo ko‘rsatkichlarga erishgan, barcha fanlardan eng yuqori o‘zlashtirish natijalariga ega bo‘lgan litseyning jami 10 nafar o‘quvchilarini “Akademik litsey iftixori” stipendiyasiga nomzodlarni taqdim etish va byudjet mablag‘lar hisobidan bazaviy hisoblash miqdorining 2 baravari miqdorid rag‘batlantirilish belgilangan. Shunga asosan 2022-2023 o’quv yili

2-yarim yilligi natijalariga ko`ra 10 nafar, 2023-2024 o’quv yili 1-yarim yilligi natijalari ko`ra 10 nafar akademik litseyning 1-2-bosqich o’quvchilariga “Akademik litsey iftixori” stipendiyasi berildi.

Akademik litseyning uch nafar xorijiy til o‘qituvchilari milliy va xalqaro sertifikatiga ega bo‘ldilar

Fanlarni bilish darajasi to’g’risida Milliy sertifikatga 8 nafar , shundan biologiya fanidan 3 nafar, kimyo fanidan 3 nafar , ona tili va adabiyoti fanidan 1 nafar va matematika fanidan 1 nafar pedagoglar ega bo’ldilar.

Chet tilini bilish va egallash darajasini aniqlash hamda davlat namunasidagi malaka sertifikatini berish uchun akademik litsey 2-bosqich bitiruvchi o‘quvchilaridan qatnashgan 30 nafar o‘quvchidan 14 nafari o‘tkazilgan test sinovi natijalariga ko‘ra 2 nafar o’quvchi C1, 4 nafar o’quvchi B2 ,8 nafar o’quvchi B1 milliy sertifikatiga ega bo‘lishdi.

2023/2024 o‘quv yili bo‘yicha TDSI bilan hamkorlikda o‘tkazilgan tadbirlar, integratsion darslar, ma’ruza, davra suhbatlari, seminar, konferensiyalar, muzeyga tashriflarning soni 128 tani jumladan, akademik litseyda 88 ta, TDSI da 40 tani tashkil etdi.

Akademik litseyning kimyo fani o`qituvchisi Z.Tashpulatova Al-Farobiy nomli qo`zog`iston milliy universitetida o`tkazilgan xalqaro ilmiy konferensiyada ishtirok etib, faxrli III o`rinni egallab dirlom bilan taqdirlandi.

TPTI tomonidan Xalqaro oila kuni munosabati bilan “Oila sog`lom ekan, jamiyat mustahkam, mamlakat barqarordir” mavzusida tashkil etilgan anjumanda akademik litsey o`qituvchisi A.Aristanbekova ma`ruza bilan ishtirok etib sertifikat va estalik sovg’alar bilan taqdirlandi,.

Akademik litseyda Rossiya Federatsiyasi Irkutsk davlat tibbiyot universiteti vakili N.M. Stepanova bilan uchrashuv tashkil etildi.

Webster universitety mas’ullari tomonidan targ’ibot va tashviqot ishlari amalga oshirildi.

 S.Yu.Yunusov nomidagi O‘simliklar moddalari kimyosi institutiga Toshkent davlat stomatologiya instituti akademik litsey o‘quvchilarining tashrifi tashkil qilindi.

 Akademik litsey bitiruvchi guruh o’quvchilari “TA’LIM – KASB” Xalqaro ko’rgazmasida ishtirok etdilar

 Akademik litseyda Toshkent shahridagi umumta’lim maktablari 9-sinf bitiruvchilari uchun “Ochiq eshiklar kuni” targ‘ibot tadbiri tashkil etildi.Tadbirda TDSI rahbariyati, kafedralar professor-o’qituvchilari, tuman maktablaridan 1000 dan ortiq o’quvchilar ishtirok etdilar.

Akademik litsey o'quvchilari "Barkamol avlod" respublika bosqichida sportning “Gandbol”, “Workout” turlari bo'yicha musobaqada ishtirok etib faxirli 1-o'rinni egalladilar.

 O‘zbekiston Respublikasi Oliy ta’lim, fan va innovatsiyalar vazirligi huzuridagi Bilim va malakalarini baholash agentligi tomonidan 2024-yil 11-aprel va 2-may kunlari akademik litsey bitiruvchilari bilan OTM bakalavriatiga o‘qishga qabul qilish bo‘yicha o‘quvchilarning intellektual qobiliyat darajasini aniqlash uchun kimyo va biologiya fanlaridan test topshiriqlari aprobatsiyadan o‘tkazildi.

TDSI o‘quv ishlari prorektori, akademik litsey direktori
S.R.Baymakov tomonidan o‘quvchilar bilan ularga yaratilgan shart-sharoitlar yuzasidan suhbat o‘tkazildi.

TDSI tomonidan 2023-2024 o‘quv yilida akademik litsey pedagog va xodimlariga oylik ustamalar va moddiy texnika bazasi uchun 600 000  000 so‘m mablag‘ ajratildi.

Shundan
-Pedagog va xodimlariga oylik ustamalar uchun 350 000 000 so’m berildi
-Konditsioner (maishiy)-2 dona
-interaktiv elektron doska – 5 dona
-kompyuter – 1 dona
-o’quvchilar stol - stul jamlanmasi 2 komplekt xarid qilindi
Quyidagi adabiyotlar va jihozlarni olinishi rejalashtirilgan
-Badiiy adabiyotlar – 200 dona
-konditsioner (maishiy)-2 dona
-interaktiv elektron doska – 5 dona
-kompyuter – 5 dona
-o’quvchilar stol - stul jamlanmasi 2 komplek

**Takliflar**

* Akademik litseyda faoliyat olib borayotgan pedagog kadrlarni ilmiy faoliyat bilan shug‘ullanishlari uchun ilmiy tadqiqot institutlari va TDSI bilan hamkorlik ishlarini yanada kuchaytirish, ilmiy darajaga ega bo‘lgan pedagog kadrlar ulushini ko‘tarish.
* Akademik litseyda ta’lim yo‘nalishlari bo‘yicha kimyo va biologiya fanlaridan laboratoriya mashg‘ulotlarini o‘tkazish uchun talab darajasidagi zaruriy reaktiv moddalar bilan ta’minlash chora-tadbirlarini ishlab chiqish hamda 2023 yil smetasiga reaktiv moddalar xaridi uchun mablag‘ ajratish choralarini ko‘rish kerak.
* Akademik litsey yakuniy davlat attestatsiyasi natijalarini oliy ta’lim muassasasiga kirish sinovlariga tenglashtirish.

**Akademik litseyining faoliyati va istiqboldagi rejalari yuzasidan
 QAROR LOYIHASI**

 1. Akademik litsey bitiruvchilarining bilim, malaka va ko‘nikma darajasini davlat ta’lim standartlari talablariga muvofiqligini aniqlash bo‘yicha YaDAsini yuqori saviyada o‘tkazish hamda bitiruvchilarning OTMga kirish monitoringi yuritish.

 2. Akademik litseyning 2019-2030 yillarga mo‘ljallangan istiqbolli rivojlantirish dasturidagi vazifalar ijrosini ta’minlash maqsadida akademik litseyning moddiy texnik bazasini yanada takomillashtirish.

 3. Ta’lim berishning yangi uslub va shakllarini qo‘llashda, o‘quv adabiyotlari va o‘quv uslubiy qo‘llanmalar yaratishda, shuningdek o‘quvchilarning OTMga kirish ko‘rsatkichlarini yuqori bo‘lishiga aniq hissa qo‘shgan litsey pedagog va xodimlarini Nizom asosida moddiy rag‘batlantirish.

**5-masala:** TDSI oʼquv jarayonida chet-tillarini keng qoʼllash va yanada takomillashtirish chora tadbirlari toʼgʼrisida

**Ma’ruzachi:** Taʼlim sifatini nazorat qilish boʼlim boshligʼi t.f.n., dotsent M.B.Abdullayeva

**TDSI OʼQUV JARAYONIDA CHET-TILLARINI KENG QOʼLLASH VA YANADA TAKOMILLASHTIRISH CHORA TADBIRLARI TOʼGʼRISIDA**

Prezidentimizning 2021 yil, 19 maydagi “Oʼzbekiston Respublikasida xorijiy tillarni oʼrganishni ommalashtirish faoliyatini sifat jihatidan yangi bosqichga olib chiqish chora-tadbirlari toʼgʼrisida”gi qarori bilan Oʼzbekiston Respublikasi Vazirlar Mahkamasi huzurida Xorijiy tillarni oʼrganishni ommalashtirish agentligi tashkil etildi.

Xorijiy tillarni oʼrganishni ommalashtirishni samarali tashkil etish chora-tadbirlari toʼgʼrisidagi Oʼzbekiston respublikasi vazirlar mahkamasining 2021 yil 19 maydagi 312-sonli qarori;

2022/2023 oʼquv yilidan boshlab, davlat taʼlim muassasalarining xorijiy tillar oʼqituvchilari lavozimlariga ishga yangi qabul qilinayotgan talabgor kamida B2 darajadagi milliy yoki unga tenglashtirilgan mos darajadagi xalqaro sertifikatga ega boʼlishi lozim;

2022/2023 oʼquv yiliga qadar davlat oliy taʼlim muassasalarida faoliyat yuritayotgan barcha xorijiy tillar oʼqituvchilari kamida S1 darajadagi milliy yoki unga tenglashtirilgan mos darajadagi xalqaro sertifikatga ega boʼlishi lozim;

2024/2025 oʼquv yiliga qadar davlat oliy taʼlim muassasalarida faoliyat yuritayotgan kasbiy fanlar (xorijiy tildan tashqari) oʼqituvchilarining 50 foizi kamida B2 darajadagi milliy yoki unga tenglashtirilgan mos darajadagi xalqaro sertifikatga ega boʼlishi lozim;

Xorijiy talabalar bilan ishlash fakultetida TDSI rektorining 4.01.2023 yil №02/АF buyrugʼiga asosan Xorijiy talabalar bilan ishlash fakulteti tashkil qilindi. Bugungi kunda fakultetda 315 nafar xorijiy talaba tahsil olmoqda. Ulardan 58 nafari akademik mobillik asosida tahsil olishmoqda.

*TАKLIFLАR*

1. OTM professor oʼqituvchilariga xorijiy tillarni oʼrgatish maqsadida institut va til oʼrgatuvchi markazlar oʼrtasida shartnomalar imzolanib professor oʼqituvchilarni til bilish darajalarini inobatga olgan xolda chet tillari darslarini tashkil yetish.

2. Xorijiy tilda dars beruvchi professor oʼqituvchilarni til bilish darajasini baholovchi til sertifikatlari mavjud professor oʼqituvchilarni ustama xaqlar bilan ragʼbatlantirishni rivojlantirish.

• 3. Milliy va xorijiy fakultetlar talabalariga dars beruvchi professor - oʼqituvchilarni darslarini jahon andazalariga mos ravishda toʼgʼri va sifatli tashkil yetilishini yoʼlga qoʼyish.

• 4. Talabalar oʼrtasida til sertifikatiga yega talabalarni ragʼbatlantirish va boshqa chet yeldagi nufuzli OTMlarda akademik mobillik doirasida almashinuvlar ishtrokini taʼminlash.

• 5. Xorijiy tillar kafedrasi professor oʼqituvchilari tarkibi va ularning salohiyatini oshirish.

**QАROR LOYIHАSI**

1.OTM professor oʼqituvchilariga xorijiy tillarni oʼrgatish maqsadida institut va til oʼrgatuvchi markazlar oʼrtasida shartnomalar imzolanib professor oʼqituvchilarni til bilish darajalarini inobatga olgan xolda chet tillari darslarini tashkil yetish.

2. Xorijiy tilda dars beruvchi professor oʼqituvchilarni til bilish darajasini baholovchi til sertifikatlari mavjud professor oʼqituvchilarni ustama xaqlar bilan ragʼbatlantirishni rivojlantirish.

3. Milliy va xorijiy fakultetlar talabalariga dars beruvchi professor - oʼqituvchilarni darslarini jahon andazalariga mos ravishda toʼgʼri va sifatli tashkil yetilishini yoʼlga qoʼyish.

4. Talabalar oʼrtasida til sertifikatiga yega talabalarni ragʼbatlantirish va boshqa chet yeldagi nufuzli OTMlarda akademik mobillik doirasida almashinuvlar ishtrokini taʼminlash.

5. Xorijiy tillar kafedrasi professor oʼqituvchilari tarkibi va ularning salohiyatini oshirish.

**6-masala:** Bitiruvchi kurs magistrlari dissertatsiyalarining bajarilish holati

**Ma’ruzachi:** Magistratura bo’limi boshlig’i t.f.d., dotsent M.A.Xalmatova

**BITIRUVCHI KURS MAGISTRLARI DISSERTATSIYALARINING BAJARILISH HOLATI**

Toshkent davlat stomatologiya institutida oliy taʼlimning magistratura bosqichi 2 ta mutaxassisliklarda olib borilmoqda va tegishli yoʼnalishlarda ushbu oʼquv yilida 38 nafar talaba bitirishi koʼzda tutilmokda.

Toshkent davlat stomatologiya institutida magistratura mutaxassisliklari taʼlim jarayoni Oʼzbekiston Respublikasi Vazirlar Mahkamasining 2015-yil 2 martdagi 36-son qaroriga ilova Magistratura toʼgʼrisidagi nizom, Oʼzbekiston Respublikasi Oliy va Oʼrta maxsus taʼlim vazirligining 2015 yil 6 martdaga 78-sonli buyrugʼi hamda Toshkent davlat stomatologiya institutining 2020 yil 6 oktyabrdagi magistratura toʼgʼrisidagi Nizomi asosida tashkil etilgan.

Oʼzbekiston Respublikasi Sogʼliqni saqlash vazirining 2024-yil 31-yanvardagi 28-sonli buyrugʼi, Toshkent davlat stomatologiya instituti rektorining 2024-yil 9-fevraldagi 50/АF-sonli buyrugʼi hamda Toshkent davlat stomatologiya instituti rektorining 2024-yil 06-martdagi 05/F-sonli farmoishiga asosan bitiruvchi magistratura talabalarining ximoya oldi aprobatsiyasi 2 bosqichda oʼtkazildi.

 Bitiruvchi kurs magistrlik dissertatsiya ishlari magistratura toʼgʼrisidagi Nizomning VII bandiga muvofiq tekshirildi. Unga koʼra, xar bir talaba kesimida nashrlar soni (tezis va maqolalar), dissertatsiyani rasmiylashtirish, ilmiy yangiligi, amaliyotga joriy qilinishi, dissertatsiya va taqdimotning tayyorligi tahlil qilindi. Tahlil natijalari 100 ballik mezonda baholandi.

1-bosqichda Toshkent davlat stomatologiya instituti huzuridagi DSc.04/30.12.2019.Tib.59.01 raqamli ilmiy daraja beruvchi Ilmiy Kengash qoshidagi birlamchi hujjatlarni tekshiruvini taʼminlash boʼyicha Ekspert komissiyasi tomonidan magistrlik dissertatsiya ishlari bajarilishi va birlamchi hujjatlarni sifati va mazmuni chuqur tahlildan oʼtkazildi va natijalar xulosa koʼrinishida Fan-taʼlim va innovatsiyalar boshqarmasiga taqdim etildi.

 2-bosqichda magistratura talabalarining magistrlik dissertatsiyalari Toshkent davlat stomatologiya instituti huzuridagi DSc.04/30.12.2019.Tib.59.01 raqamli ilmiy daraja beruvchi ilmiy kengash qoshidagi ilmiy seminarda yuqori saviyada va obʼektiv oʼtkazildi. va natijalar xulosa koʼrinishida Fan-taʼlim va innovatsiyalar boshqarmasiga taqdim etildi.